પીઆઈ મુરલીધર નાગરે વધુમાં કહ્યું હતું કે, મૃતક રચનાના છુટાછેડા થયાં હતા. ત્યારબાદ તેણીનો સુરતના નરેશ શાહ નામના બિલ્ડર સાથે પ્રેમસંબંધ હતો, પરંતુ બે વર્ષ પહેલા તેમની વચ્ચેનો અણબનાવ થતાં સંબંધો પણ પૂર્ણવિરામ આવ્યો હતો. રચના છેલ્લા પાંચ વર્ષથી કનુ મહારાજના સંપર્કમાં હતી. પ્રેમીને પામવા બાબતે તેણીએ કરેલી વાત બાદ કનુ મહારાજે તેણીને ઝાંસો આપ્યો હતો. ત્યારબાદ તેની સાથે રચના અગાઉ બે વખત યુપી, મકનપુર ખાતે દરગાહે જઈ આવી હતી. તેમ છતાં કોઈ પરિણામ નહીં મળતા તેઓ ફરી મકનપુર જવા નીકળ્યાં હતા. દરમિયાન મંડાવર ઘાંટીમાંથી પસાર થતી વખતે રચનાએ ગુસ્સે થઈ કનુ મહારાજને પૈસાનું પાણી થયાં પછી પણ કોઈ પરિણામ નહીં હોવાની કહ્યું હતું, જેને લીધે બંને વચ્ચે શરૂ થયેલી બોલાચાલી ઉગ્ર ઝઘડામાં પરિણમી હતી અને ઉશ્કેરાયેલા કુષ્ણકાંત રાવલ ઉર્ફે કનુ મહારાજે તેણીની હત્યા કરી નાંખી હતી.